שקד קוממי

שקד קוממי (נולד ב-24 ביולי 1991) הוא זמר ישראלי השר בסגנון הפופ הים תיכוני.

 ביוגרפיה 
שקד קוממי נולד בראש העין למשפחה ממוצא תימני.

ב-2015 הוציא קוממי את אלבום הבכורה שלו, "אהבה כמו שלך". האלבום הנפיק את הסינגלים "מה שאני נותן", "רחוק ממך", "ידיים באויר", "שומרת עליי" ו"מקווה שטוב לך" שזכו להשמעות רבות בתחנות הרדיו.

ביולי 2016 הוציא את הלהיט "יום בלי עבודה", שזכה להשמעות רבות בתחנות הרדיו ולמיליוני צפיות ביוטיוב.

באוגוסט 2016 התארח בשירו של הראפר רון נשר, "רומאוהב", מתוך אלבום הבכורה של נשר, "ראש העיינשטיין / אינלונימוס". בדומה לשירו הקודם של קוממי, זכה השיר למיליוני צפיות ביוטיוב.

במאי 2018 הוציא יחד עם להקת "אקסום" את השיר "להגיד מילה". גרסה עברית לשירם של להקת "רייק" ואוזונה, "Me Niego".

ב-2019 השתתף קוממי בתוכנית המציאות הישראלית "הישרדות VIP עונה 2". במאי 2019 הוציא את השיר "שקט מסביב". בווידאו קליפ הנלווה לשיר, מתארחים משתתפי הישרדות VIP.

בדצמבר 2019, הוציא את אלבומו השני, "שקט מסביב".

קוממי מתגורר בראש העין.

 דיסקוגרפיה 
 2015: אהבה כמו שלך
 2019: שקט מסביב

 קישורים חיצוניים 





הערות שוליים

קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:מתחרי הישרדות (ישראל)
קטגוריה:בוגרי אמי"ת גוש דן
קטגוריה:ישראלים שנולדו ב-1991